CELEX: 32013D0282
Language: sk
Date: 2013-06-11 00:00:00
Title: 2013/282/EÚ: Vykonávacie rozhodnutie Komisie z  11. júna 2013 , ktorým sa mení a dopĺňa rozhodnutie 2006/784/ES, pokiaľ ide o vzorec schváleného spôsobu klasifikácie jatočne opracovaných tiel ošípaných vo Francúzsku [oznámené pod číslom C(2013) 3437]

13.6.2013   
            
            
               SK
            
            
               Úradný vestník Európskej únie
            
            
               L 161/10
            
         VYKONÁVACIE ROZHODNUTIE KOMISIE
   z 11. júna 2013,
   ktorým sa mení a dopĺňa rozhodnutie 2006/784/ES, pokiaľ ide o vzorec schváleného spôsobu klasifikácie jatočne opracovaných tiel ošípaných vo Francúzsku
   [oznámené pod číslom C(2013) 3437]
   (Iba francúzske znenie je autentické)
   (2013/282/EÚ)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 1234/2007 z 22. októbra 2007 o vytvorení spoločnej organizácie poľnohospodárskych trhov a o osobitných ustanoveniach pre určité poľnohospodárske výrobky (nariadenie o jednotnej spoločnej organizácii trhov) (1), a najmä na jeho článok 43 písm. m) v spojení s jeho článkom 4,
   keďže:
   
               (1)
            
            
               Rozhodnutím Komisie 2006/784/ES zo 14. novembra 2006, ktorým sa schvaľujú spôsoby klasifikácie jatočne opracovaných tiel ošípaných vo Francúzsku (2), sa povolilo používanie siedmich spôsobov klasifikácie jatočne opracovaných tiel ošípaných vo Francúzsku.
            
         
               (2)
            
            
               Francúzsko požiadalo Komisiu, aby povolila nahradenie vzorca používaného pri spôsobe „CSB Image-Meater“ klasifikácie jatočne opracovaných tiel ošípaných na jeho území, keďže súčasný spôsob klasifikácie potreboval technické prispôsobenie. V protokole ustanovenom v článku 23 ods. 4 nariadenia Komisie (ES) č. 1249/2008 z 10. decembra 2008, ktorým sa ustanovujú podrobné pravidlá uplatňovania stupníc Spoločenstva pri klasifikácii jatočných tiel hovädzieho dobytka, ošípaných a oviec a nahlasovaní ich cien (3), Francúzsko predložilo podrobný opis skúšobnej rozrábky s uvedením zásad, z ktorých tento nový vzorec vychádza, výsledku skúšobnej rozrábky a rovnice použitej na určenie percentuálneho obsahu chudého mäsa.
            
         
               (3)
            
            
               Z preskúmania tejto žiadosti vyplynulo, že podmienky schválenia tohto nového vzorca sú splnené. Tento vzorec by sa preto mal vo Francúzsku schváliť.
            
         
               (4)
            
            
               Rozhodnutie 2006/784/ES by sa preto malo zodpovedajúcim spôsobom zmeniť.
            
         
               (5)
            
            
               Úpravy prístroja ani metódy klasifikácie by sa nemali umožniť, kým ich Komisia vykonávacím rozhodnutím výslovne neschváli.
            
         
               (6)
            
            
               Opatrenia stanovené v tomto rozhodnutí sú v súlade so stanoviskom Riadiaceho výboru pre spoločnú organizáciu poľnohospodárskych trhov,
            
         PRIJALA TOTO ROZHODNUTIE:
   Článok 1
   Príloha k rozhodnutiu 2006/784/ES sa mení v súlade s prílohou k tomuto rozhodnutiu.
   Článok 2
   Toto rozhodnutie je určené Francúzskej republike.
   
      V Bruseli 11. júna 2013
      
         
            Za Komisiu
         
         Dacian CIOLOȘ
         
            člen Komisie
         
      
   
   
      (1)  Ú. v. EÚ L 299, 16.11.2007, s. 1.
   
      (2)  Ú. v. EÚ L 318, 17.11.2006, s. 27.
   
      (3)  Ú. v. EÚ L 337, 16.12.2008, s. 3.
   
      PRÍLOHA
      V časti 6 (CSB Image-Meater) prílohy k rozhodnutiu 2006/784/ES sa body 2 a 3 nahrádzajú takto:
      
         
                     „2.
                  
                  
                     Prístroj CSB Image-Meater konkrétne pozostáva z videokamery a počítača vybaveného kartou obrazovej analýzy, obrazovkou, tlačiarňou, riadiacim mechanizmom, meracím mechanizmom a rozhraniami. Všetky 4 premenné prístroja Image-Meater sa merajú na deliacom reze; namerané hodnoty sa centrálnou jednotkou prepočítajú na odhadovaný podiel chudého mäsa v percentách.
                  
               
                     3.
                  
                  
                     Obsah chudého mäsa v jatočne opracovanom tele sa vypočíta podľa tohto vzorca:
                     
                        
                     pričom:
                     
                                 Ŷ =
                              
                              
                                 odhadovaný percentuálny podiel chudého mäsa jatočne opracovaného tela,
                              
                           
                                 G3 —
                              
                              
                                 minimálna hrúbka tuku (vrátane kože) na svale gluteus medius (v milimetroch),
                              
                           
                                 G4 —
                              
                              
                                 priemerná hrúbka tuku (vrátane kože) na všetkých štyroch lumbálnych stavcoch (nazývaných Va, Vb, Vc, Vd) (v milimetroch),
                              
                           
                                 M3 —
                              
                              
                                 minimálna hrúbka svaloviny medzi predným okrajom svalu gluteus medius a dorzálnou časťou miechového kanálika (v milimetroch),
                              
                           
                                 M4 —
                              
                              
                                 priemerná hrúbka svaloviny na všetkých štyroch lumbálnych stavcoch (nazývaných Va, Vb, Vc, Vd) (v milimetroch).
                              
                           Tento vzorec platí pre jatočne opracované telá s hmotnosťou od 45 do 125 kg.“